CELEX: 62021TN0480
Language: da
Date: 2021-08-09 00:00:00
Title: Sag T-480/21: Sag anlagt den 9. august 2021 — British Airways mod Kommissionen

27.9.2021   
            
            
               DA
            
            
               Den Europæiske Unions Tidende
            
            
               C 391/23
            
         
      Sag anlagt den 9. august 2021 — British Airways mod Kommissionen
      (Sag T-480/21)
      (2021/C 391/32)
      Processprog: engelsk
      
         Parter
      
      
         Sagsøger: British Airways plc (Harmondsworth, Det Forenede Kongerige) (ved advokaterne A. Lyle Smythe og R. O’Donoghue)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionen tilpligtes omgående at betale et morarentebeløb, der svarer til den morarente af et beløb på 104 040 000 EUR til ECB’s refinansieringssats, forhøjet med tre og et halvt procentpoint, for perioden fra den 14. februar 2011 til den 8. februar 2016 (minus det beløb, der allerede er betalt som »garanteret afkast«) eller subsidiært til en sats, som Retten finder passende.
               
            
                  —
               
               
                  Kommissionen tilpligtes at betale renters rente (eller subsidiært morarenter) af morarenten (eller et andet beløb, som Retten tilpligter Kommissionen at betale i overensstemmelse med første punkt ovenfor) til ECB’s refinansieringssats, forhøjet med tre og et halvt procentpoint, eller til en sats, som Retten finder passende.
               
            
                  —
               
               
                  Kommissionens afgørelse om afvisning af at betale de ovennævnte beløb i dens skrivelser af 30. april og 2. juli 2021 annulleres og erklæres ugyldig og uden virkning ex tunc.
               
            
                  —
               
               
                  Kommissionen tilpligtes at betale sagsøgerens sagsomkostninger og øvrige omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Med det første anbringende gøres gældende, at Britsh Airways er berettiget til morarente inden for rammerne af et søgsmål i henhold til artikel 266, stk. 1, TEUF, eftersom Kommissionen var forpligtet til at betale dette beløb til opfyldelse af Rettens dom i sag T-48/11.
               
            
                  2.
               
               
                  Med det andet anbringende gøres gældende, at British Airways subsidiært er berettiget til morarente inden for rammerne af et søgsmål om erstatningsansvar uden for kontraktforhold i henhold til artikel 266, stk. 2, TEUF, artikel 268 TEUF og artikel 340 TEUF.
               
            
                  3.
               
               
                  Med det tredje anbringende gøres gældende, at British Airways under alle omstændigheder er berettiget til renters rente i henhold til artikel 266, stk. 1, TEUF eller subsidiært denne bestemmelses stk. 2, artikel 268 TEUF og artikel 340 TEUF af det beløb, der skulle have været betalt til selskabet den 8. februar 2016.
               
            
                  4.
               
               
                  Med det fjerde anbringende gøres gældende, at Kommissionens afvisning af at betale morarente og renters rente i dens skrivelser af 30. april 2021 (1) og af 2. juli 2021 (2) er støttet på en tilsidesættelse af traktaterne (dvs. artikel 266 TEUF), og/eller det almindelige EU-retlige princip, at EU-institutioner skal foretage genopretning efter at en dom annullerer en foranstaltning. Sagsøgeren har følgelig gjort gældende, at afgørelsen skal annulleres i henhold til artikel 263 TEUF.
               
            
         (1)  Skrivelse fra Kommissionen af 30.4.2021 rettet til sagsøgeren.
      
         (2)  Skrivelse fra Kommissionen af 2.7.2021 rettet til sagsøgeren, ref. ARES (2021)4317994.